Държавен вестник, бр. 65, 2017 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  65
(5) Санкциите се налагат, както следва:
1. по ал. 3, т. 1 – от СТК на администри-
ращия орган и Дисциплинарната комисия на 
БФС след писмено уведомяване в седемдневен 
срок от органа, администриращ съответното 
първенство;
2. по ал. 3, т. 2 – от органите, администри-
ращи съответните първенства.
(6) Когато поради причина на отбор или ФК 
провеждането на футболната среща не започне 
по програма, по силата на изискванията на 
следните членове:
а) член 20, ал. 1, т. 1. букви „ж“ и „з“;
б) член 26, ал. 7, букви „а“, „б“ и „в“; и/или
в) член 28, ал. 1, 5, 6 и 8,
се присъжда служебен резултат 3:0 в полза 
на редовния отбор. 
(7) При неявяване по каквато и да е при-
чина на отбор от клуб с професионален статут 
на футболна среща от последните два кръга 
на първенствата на Първа лига и Втора лига 
същият се наказва с преместване на отбора в 
по-ниско ниво, и то през едно ниво, като за от-
бор от Първа лига в следващото първенство ще 
се състезава в Трета лига (аматьорска), отбор 
от Втора лига в следващото първенство ще се 
състезава в „А“ областна футболна група. Същото 
наказание се налага и за отбор от аматьорския 
футбол, като се наказва с преместване на отбора 
в по-ниско ниво, и то през едно ниво – там, 
където е възможно.
(8) При заявено напускане на първенство-
то на Първа лига или Втора лига от отбор с 
професионален статут по финансови или други 
причини същият от новия сезон може да се 
състезава само в по-долно ниво, и то през едно 
ниво по реда на ал. 7. При заявено напускане 
на първенството отбор с аматьорски статут по 
финансови или други причини същият от новия 
сезон може да се състезава само в по-ниско ниво, 
и то през едно ниво – там, където е възможно, 
и губи право да участва в квалификации за 
влизане в групите от Трета лига за период от 
една спортносъстезателна година. 
(9) Когато футболната среща е започнала и 
след това същата бъде прекратена по причина 
на единия отбор, ФК или на негови привържени-
ци, се присъжда служебна загуба при резултат, 
който се определя, както следва: три гола се 
прибавят към актива на головете, отбелязани от 
изрядния отбор до прекратяването на срещата, 
а отбелязаните голове от неизрядния отбор се 
зануляват. Неизрядната страна няма право да 
обжалва наказанието по тази алинея.
(10) Ако във футболна среща се установи, че 
и в двата отбора е допусната нередовност, то 
се присъжда резултат 0:0 и 0 точки и за двата 
отбора. Същата санкция се налага и в случа-
ите, когато футболна среща не се проведе/не 
завърши по причина на двата участващи отбора. 
Неизрядните страни нямат право да обжалват 
наказанията по тази алинея.
(11) Когато футболен отбор напусне първен-
ството или на ФК бъде наложено наказание 
преместване в по-долно ниво или група:
а) преди завършване на есенния полусе-
зон – резултатите от играните от него до този 
момент срещи се анулират. В Първа лига и 
Втора лига за завършване на първия полусезон 
се счита последният изигран мач от календар-
ната 2017 г.;
б) преди или след започването на втория 
полусезон – резултатите от играните от него 
до този момент срещи се запазват, а за следва-
щите му срещи се присъжда служебна загуба 
при резултат от 3:0 в полза на отборите, с които 
следва да играе по програма;
в) бъдещото участие на отбор, напуснал 
първенството или за който е наложено нака-
зание преместване в по-долна група или ниво, 
се решава от съответния администриращ орган 
с изключение на изрично уредените случаи в 
настоящата наредба.
(12) Когато отбор не се яви или стане при-
чина за прекъсване на футболна среща от ор-
ганизиран от БФС, БПФЛ или АФЛ турнир по 
системата на отстраняване, както и напуснал 
турнира, се изключва/отстранява служебно от 
по-нататъшно участие. Същата санкция се на-
лага и на отбор, участвал в срещи от турнира 
с нередовни състезатели.
(13) При започване на среща от отбор със 
седем състезатели в Трета лига или в областните 
групи и последващо прекратяване на срещата 
поради оставането на отбора с 6 футболисти 
деянието се приема за „симулативна игра“. В 
тези случаи СТК налага наказание на отбора, 
причинил прекратяването, както следва:
а) при първи случай – служебна загуба на 
отбора с 3:0, като към отбелязаните до мо-
мента голове се прибавят и 3 гола в полза на 
редовния отбор;
б) при втори и всеки следващ случай – слу-
жебна загуба с 3:0, като към отбелязаните до 
момента голове се прибавят и 3 гола в полза 
на редовния отбор, като се отнемат и 3 точки 
от актива на отбора;
в) в ДЮФ при втори и всеки следващ път 
освен санкциите по буква „б“ се отнемат 3 точки 
от актива на отбора – мъже.
Чл. 25. Медицинско обслужване на състе-
занията
(1) Медицинските прегледи – начални, пери-
одични и предсъстезателни, на състезателите 
се извършват по реда и в сроковете на Наредба 
№ 8 от 2005 г. на Министерството на здраве-
опазването. 
(2) Периодичният медицински преглед се 
извършва един път в годината и е валиден до 
същата дата на следващата година за всички 
състезатели по възраст, пол и слой:
а) периодичният медицински преглед задъл-
жително се извършва в спортномедицински дис-
пансери или специализирани здравни заведения 
в обем, посочен в наредбата по ал. 1; резултатите 
от прегледа и заключението от него (допуска се 
или не се допуска за тренировъчно-състезателна 
дейност) се нанасят в личната амбулаторна карта 
на състезателя, която се съхранява в здравното 
заведение, извършило прегледа;